ΓΡΑΠΤΗ ΕΡΩΤΗΣΗ E-1169/01

υποβολή: Cristiana Muscardini (UEN) προς την Επιτροπή

(19 Απριλίου 2001)

Θέμα: Η ρύπανση της Μεσογείου

Η Μεσόγειος βρίσκεται πλέον στα πρόθυρα της κατάρρευσης εξ αιτίας των εκπομπών πετρελαίου που προκαλούνται από την απορροήδάτων πλύσης των δεξαμενοπλοίων.

Ανησυχητικά είναι τα στοιχεία που προκύπτουν από τις 1600 φωτογραφίες που ελήφθησαν από τους δορυφόρους και τις οποίες επεξεργάσθηκε το Κέντρο Έρευνών της Ευρωπαϊκής Επιτροπής, μοναδική αξιόπιστη μαρτυρία της ρύπανσης της Μεσογείου απόδρογονάνθρακες. Το 70 % του πετρελαίου που αδειάζουν τα πλοία στη Μεσόγειο προέρχεται από δραστηριότητες ρουτίνας δεδομένου ότι η απόρριψη στη θάλασσα κοστίζει λιγότερο σε χρόνο και σε χρήμα.

Ο πυθμένας της Μεσογείου εμφανίζει πλέον μία συγκέντρωση πίσσας που ισοδυναμεί σε 38 μιλιγκράμ ανά κυβικό μέτρο.

Η σταδιακή απόρριψη πετρελαίου στη Μεσόγειο προκαλεί ανεπανόρθωτη περιβαλλοντική ζημία, πολύ σοβαρότερη από εκείνη που σημειώθηκε πρόσφατα στις νήσους Γκαλάπαγκος.

Δεδομένων των ανωτέρω και γνωρίζοντας τα προγράμματα της Ευρωπαϊκής Κοινότητας για το περιβάλλον πουλοποιήθηκαν κατά το παρελθόν και που στόχευαν στην προστασία των θαλασσών από τη ρύπανση που προέρχεται απόδρογονάνθρακες,

Θα μπορούσε η Επιτροπή να απαντήσει στις ακόλουθες ερωτήσεις:

1. γνωρίζει τα προαναφερόμενα στοιχεία που αφορούν την ρύπανση;

2. Έχει ήδη αντιμετωπίσει την επείγουσαπόθεση Μεσόγειος; Με ποια μέσα;

3. Ποιες πρωτοβουλίες σκοπεύει να αναλάβει για την επίλυση του προβλήματος;

4. Σκοπεύει να θεσπίσει όργανο ελέγχου για τον τερματισμό της αθέμιτης αυτής και τόσο επιζήμιας για το περιβάλλον πρακτικής;

Απάντηση της κας Wallstrm εξ ονόματος της Επιτροπής

(21 Ιουνίου 2001)

Η Επιτροπή ανησυχεί σοβαρά για τη ρύπανση των κοινοτικώνδάτων που προκαλεί η απόρριψη αποπλυμάτων από πλοία. Αυτό το είδος ρύπανσης καταλαμβάνει το μεγαλύτερο ποσοστό συνολική θαλάσσια ρύπανση από πετρέλαια.

Πράγματι, σύμφωνα με τα στοιχεία που συγκέντρωσε προσφάτως το Κοινό Κέντρο Έρευνών με βάση φωτογραφίες από δορυφόρους, σχηματίστηκε, για πρώτη φορά, ακριβέστερη εικόνα σχετικά με την έκταση αυτού του είδους ρύπανσης στη Μεσόγειο.

Μεγάλο μερίδιο της ρύπανσης των κοινοτικώνδάτων από την απόρριψη αποπλυμάτων κάθε είδους πλοίων οφείλεται στην αδυναμία ορισμένων λιμένων να προσφέρουν επαρκείς λιμενικές εγκαταστάσεις παραλαβής αποβλήτων πλοίων και φυσικά στην, για διάφορους λόγους, απροθυμία χρήσης αυτών των εγκαταστάσεων από τα πλοία. Με την πρόσφατη οδηγία 2000/59/ΕΚ του Ευρωπαϊκού Κοινοβουλίου και του Συμβουλίου, της 27ης Νοεμβρίου 2000(1), σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου(3) αντιμετωπίζονται αυτά τα θέματα και θεσπίζονται διάφορες απαιτήσεις, τόσο για τους λιμένες όσο και για τα πλοία, ώστε να εξασφαλίζεται ότιπάρχουν επαρκείς εγκαταστάσεις σε όλους τους κοινοτικούς λιμένες και ότι χρησιμοποιούνται από τα πλοία.

Όσον αφορά τον έλεγχο των εν λόγω παράνομων απορρίψεων στη Μεσόγειο, σύμφωνα με το διεθνές ναυτικό δίκαιο πρόκειται για θέμα που εμπίπτει στην αρμοδιότητα των θιγομένων παράκτιων χωρών. Ωστόσο, η Επιτροπή επιθυμεί να επιστήσει την προσοχή του Αξιότιμου Μέλους στην απόφαση αριθ. 2850/2000/ΕΚ του Ευρωπαϊκού Κοινοβουλίου και του Συμβουλίου της 20ής Δεκεμβρίου 2000 για τη θέσπιση κοινοτικού πλαισίου συνεργασίας στον τομέα της ακούσιας ή εκούσιας θαλάσσιας ρύπανσης(4). Το πλαίσιο αυτό θα καταστήσει ιδίως δυνατή την ανάπτυξη κοινών πρωτοβουλιών, όπως ημερίδων εργασίας ή μαθημάτων κατάρτισης, για τη βελτίωση των τεχνικών εντοπισμού σκαφών που παραβαίνουν τις διατάξεις. Θα βελτιώσει επίσης την ανταλλαγή πληροφοριών σχετικά με την αποτελεσματικότητα των συστημάτων δίωξης που εφαρμόζουν τα διάφορα κράτη μέλη. Έτσι θα δημιουργηθούν συνέργειες σε κοινοτικό επίπεδο και, τελικώς, θα καταστεί δυνατή η επιβολή αποτρεπτικών κυρώσεων στους ευθυνόμενους για αυτά τα ποινικά αδικήματα.

Η ποινική δίωξη για εκούσιες απορρίψεις με βάση την περιβαλλοντική ποινική ευθύνη θα συνιστούσε μείζον επίτευγμα για την καταπολέμηση αυτής της πηγής ρύπανσης. Γι'αυτό το λόγο έχει περιληφθεί στο πεδίο εφαρμογής της οδηγίας σχετικά με την προστασία του περιβάλλοντος μέσω του ποινικού δικαίου(2), η οποία προτάθηκε προσφάτως από την Επιτροπή.

Επιπλέον, η Επιτροπή παρακολουθεί εκ του σύνεγγυς καιποστηρίζει πλήρως το έργο που επιτελείται εν προκειμένω στο πλαίσιο της Σύμβασης της Βαρκελώνης για την προστασία της Μεσογείου.

(1) ΕΕ L 332 της 28.12.2000.

(2) COM(2001)139 τελικό.

(3) ΕΕ L 332 της 28.12.2000.

(4) ΕΕ L 332 της 28.12.2000.